Rozhodnutie Rady
z 18. decembra 1995
o predbežnom uplatňovaní dohody vo forme výmeny listov, ktorou sa mení a dopĺňa dohoda medzi Európskym hospodárskym spoločenstvom a Vietnamskou socialistickou republikou o obchode s textilnými a odevnými výrobkami
(95/566/ES)
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, najmä na jej článok 113 v súvislosti s prvou vetou článku 228 ods. 2,
so zreteľom na návrh Komisie,
keďže Komisia v mene Spoločenstva prerokovala dohodu vo forme výmeny listov, ktorou sa mení a dopĺňa dohoda medzi Európskym hospodárskym spoločenstvom a Vietnamskou socialistickou republikou o obchode s textilnými a odevnými výrobkami, parafovaná 15. decembra 1992, upravená dohodou vo forme výmeny listov parafovanou 20. decembra 1994;
keďže táto dohoda vo forme výmeny listov by sa mala predbežne uplatňovať od 1. januára 1995 až do ukončenia postupov nevyhnutných na jej uzatvorenie, s výhradou recipročného predbežného uplatňovania Vietnamskou socialistickou republikou,
ROZHODLA TAKTO:
Článok 1
Dohoda vo forme výmeny listov, ktorou sa mení a dopĺňa dohoda medzi Európskym hospodárskym spoločenstvom a Vietnamskou socialistickou republikou o obchode s textilnými a odevnými výrobkami sa predbežne uplatňuje od 1. januára 1995 až do jej formálneho uzatvorenia s výhradou recipročného uplatňovania Vietnamskou socialistickou republikou.
Text dohody je pripojený k tomuto rozhodnutiu.
Článok 2
Toto rozhodnutie sa uverejní v Úradnom vestníku Európskych spoločenstiev.
V Bruseli 18. decembra 1995